b"\n_START_ARTICLE_\nDemografia d'Espanya\n_START_SECTION_\nEvoluci\xc3\xb3 en nombres absoluts\n_START_PARAGRAPH_\nDurant la d\xc3\xa8cada de 1950 s'inici\xc3\xa0 un \xc3\xa8xode rural._NEWLINE_Entre 2015 i 2016, Espanya va perdre 67.374 habitants, principalment a l'\xc3\xa0mbit rural mentre que les capitals de prov\xc3\xadncia concentren i augmenten la poblaci\xc3\xb3.\n_START_SECTION_\nPoblaci\xc3\xb3 per edat\n_START_PARAGRAPH_\nL'edat mitjana de la poblaci\xc3\xb3 resident a Espanya l'any 2006 era de 40,2 anys: 38,9 anys per als homes i 41,6 anys per a les dones. El 14,3% de la poblaci\xc3\xb3 tenia menys de 15 anys, el 69% tenia entre 15 i 64 anys, mentre que el 16,7% tenia 65 anys o m\xc3\xa9s._NEWLINE_Les comunitats aut\xc3\xb2nomes que presentaven m\xc3\xa9s percentatge de poblaci\xc3\xb3 de m\xc3\xa9s de 65 anys eren, segons l'INE-2006: Castella i Lle\xc3\xb3 (22,60%), Ast\xc3\xbaries (21,96%), Gal\xc3\xadcia (21,48%) i Arag\xc3\xb3 (20,47%). D'altra banda, les regions on aquesta franja d'edat tenia un menor pes eren Ceuta i Melilla, les illes Can\xc3\xa0ries (12,35%), M\xc3\xbarcia (13,80%), les Illes Balears (13,84%), Madrid (14,48%) i Andalusia (14,70%)._NEWLINE_Segons l'INE del 2013, l'esperan\xc3\xa7a de vida a Espanya se situava en els 82,5 anys de mitjana: 79 per als homes i 85 per a les dones."